**РЕЦЕНЗИЯ**

ВЪВ ВРЪЗКА С КОНКУРС ЗА ЗАЕМАНЕ НА АКАДЕМИЧНА ДЛЪЖНОСТ “ДОЦЕНТ” ПО НАУЧНА СПЕЦИАЛНОСТ “ГАСТРОЕНТЕРОЛОГИЯ” ЗА НУЖДИТЕ НА “УМБАЛ СОФИЯМЕД” СОФИЯ, ОБНАРОДВАН В Д.В. БРОЙ 56 ОТ 02.07.2024 г.

Член на научното жури, изготвил рецензията –

Проф. Крум Сотиров Кацаров

За обявения в Държавен Вестник, брой 56 от 02.07.2024 г. конкурс, единствен кандидат е д-р Никола Боянов Боянов, дм

**1. Биографични данни**

Д-р Никола Боянов Боянов завършва висшето си образувание в Медицински университет Пловдив, където придобива образователно-квалификационна степен „Магистър“ и професионална квалификация „Магистър-Лекар“. Започва професионалната си кариера като лекар-специализант по Гастроентерология в МБАЛ „Пловдив“. След придобиване на специалност по Гастроентерология през 2014г, се присъединява към екипа на Отделението по вътрешни болести към УМБАЛ „ Пълмед“ ООД, а по-късно и оглавява на Отделението по Гастроентерология към същата болница. Придобива образователно-квалификационна степен „Магистър“ по „Обществено здраве и здравен мениджмънт“. През 2018г д-р Никола Боянов се присъединява към екипа на Медицински симулационен тренировъчен център към Научен изследователски институт на МУ – Пловдив, където работи като асистент.

Д-р Никола Боянов членува в Български лекарски съюз, Българско дружество по Гастроентерология, Българска асоциация по Ултразвук в медицината (БАУМ), Национално дружество по симулационна медицина и Европейското дружество по Гастроинтестинална ендоскопия (ESGE).

Участвал в множество образователни и научни курсове и инициативи, както в страната, така и в чужбина. Има множество публикации и участия в конгреси по темите за интервенционална ендоскопия и симулационно обучение в Гастроентерологията, които са главните му сфери на интерес. След присъединяването си към Медицински симулационен тренировъчен център на МУ – Пловдив, активно се занимава с обучение на студенти, специализанти и специалисти по Гастроентерология на базови и високо-специализирани дейности на живи модели и на симулатори за виртуална реалност.

**2. Професионална квалификация.**

През 2023та год. Д-р Никола Боянов защитава дисертационен труд за придобиване на образователна и научна степен „доктор” по научната специалност Гастроентерология на тема: ” Оценка на представянето на начинаещи ендоскописти на високо-технологичен симу-латор посредством комплексни стресови индекси"

Между 2009 г. до 2023 г. е специализирал във водещи медицински заведения в страната и в чужбина, от където добива свидетелства за професионална квалификация по абдоминална ехография – I,II и III ниво, Диагностична горна и долна гастроинтестинална ендоскопия –първо ниво и второ ниво; Ендоскопска ретроградна холангиопанкреатография и свързани интервенционални ендоскопски процедури – трето ниво, различни международни сертификати за базова и напреднала терапевтична ендоскопия (ЕMR и ESD), ендоскопски ултразвук, ендоскопска ретроградна холангиопанкреатография, еластография и др.

Провел е специализация в Индия (Hands-on Training in ERCP and Endoscopic Ultrasound, Jaswant Rai Super Speciality Hospital, Meerut, India) и Китай (Third-space Endoscopy, Zhongshan Hospital, Shanghai, China).

Получава награда „Лекар на годината 2019“ в категорията „Принос в развитието и прилагането на иновативна медицина и уникални техники”.

Владее писмено и говоримо английски и немски език.

**3.Научно-изследователска и академична дейност**

Наукометричните показатели на кандидата отговарят на изискванията, приети от Научния съвет на УМБАЛ Софиямед и отразени в Правилника за развитие на академичния състав (Приложение 1).

Представени са една монография, на тема различна от дисертационния труд – „Перорална ендоскопска миотомия при ахалазия“.

На конкурса д-р Боянов представя 36 научни труда – публикации в национални и международни списания и участия на национални и международни форуми, разпределени както следва:

* 15 статии реферирани в световните бази данни Scopus и Web Of Science
* 5 статии в нереферирани списания
* 16 резюмета на доклади в периодични списания и сборници, представени на национални и международни конгреси, конференции, симпозиуми и сесии у нас и в чужбина

Представените научни трудове са цитирани 26 пъти в международни списания реферирани в Scopus и/или Web of Science и 6 пъти в нереферирани списаниия, монографии и дисертации.

Обемът и качеството на научната продукция отговаря на изискванията за участие в конкурса, като отчасти надвишава изискванията, както по отношение на Националните минимални изисквания, така и тези, приети от Научния съвет на УМБАЛ Софиямед.

От показатели група А при изискани 50 са налични 50 точки. Показатели група Б не се изискват. От изискваниет 100 точки за показатели група В за налични 100 точки, група показатели Г – 228.4 при изисквани 200 и група Д- 430 при изисквани 50т. Група Е – 115т, при минимум 60т. и група Ж – 217,5 при минимум 100т. Общия сбор е съответно 1141 при изисквани 560 точки.

**4. Преподавателска дейност**

В представената от д-р Боянов справка за преподавателски хорариум се вижда, че за последните 2 години той има съответно 164ч. за учебната 2021 / 2022г., а за учебната 2022 г/ 2023 г. учебната му заетост е 173 часа.

Заетостта му включва:

* Провеждане на обучения на високо-технологичен симулатор за базови ендоскопии за студенти и специализанти по Гастроентерология
* Провеждане на обучения по високоспециализирани процедури на симулатор базиран на виртуална реалност за специализанти и специалисти по Гастроентерология.
* Участие в научни проекти и научна дейност свързана с тях.

**5. Приноси**

Основните научно-практически приноси на д-р Боянов, които приемам са:

* За пръв път в България е извършено изследване за оценка на стреса, изпитван от начинаещи ендоскописти по време на работа със симулатор базиран на виртуалната реалност, посредством комплексни стресови индекси.
* За пръв път в България е изследвана корелацията между нивото на стрес изпитвано от начинаещи ендоскописти и представянето им по време на работа със симулатор базиран на виртуална реалност.
* Проведена за пръв път в България Перорална ендоскопска миотомия (ПОЕМ) за лечение на ахалазия, като метода и резултатите са публикувани в монография.
* Проведено за пръв път в България ендоскопско лечение на Ценкеров дивертикул, чрез две вариации на Перорална ендоскопска миотомия за лечение на Ценкеров дивертикул (Z-POEM) и септотомия.
* За пръв път в България извършено ендоскопско лечение на епифреничен диветикул чрез ендоскопска миотомия (D-POEM).
* Провеждане на курс за обучението на 30 специализанта и специалиста по гастроентерология за извършване на диагностична и терапевтична ендоскопска холангиопанкреатография на високо-технологичен симулатор, в рамките на научен проект за измерване на стресови индекси към Медицински университет Пловдив
* Приносите в потвърдителен характер относно симптомите и усложненията при ахалазия и както и ефекта на РОЕМ за редуциране на симптомите.
* Поставяне на колонни протези при пациенти с дебелочревна обструкция от левостранен колоректален карцином, като мост към едноетапно хирургично лечение, и дългосрочното им проследяване.

**Заключение**

Обемът и научно-практическата стойност на трудовете представят д-р Никола Боянов като изграден специалист и учен, с постижения в различни области на гастроентерологията – интервенционална гастроентерология и работа в симулационна следа за изследване на стрес. Той е добре познат и приет в клиничното общество у нас както поради своите експертните качества така и със своите практически умения.

Считам кандидатурата на доктор Никола Боянов за участие в обявения конкурс за напълно подходяща и заслужена. Давам положителна оценка и препоръчвам на членовете на почитаемото научно жури да гласуват положително и да присъдят на доктор Никола Боянов Боянов академичната длъжност “Доцент” по Гастроентерология.

Проф. Д-р Крум Сотиров Кацаров, д.м.н.:………………………

# 14.10.2024 г.

# Гр. София

# 